एक्ट्रेस निहारिका सिंह ने अपनी MeToo स्टोरी शेयर की है। उन्होंने अपने कथ‍ित एक्स ब्वॉयफ्रेंड नवाजुद्दीन सिद्दीकी, निर्माता भूषण कुमार और साजिद खान पर गंभीर आरोप लगाए हैं। बता दें कि जर्नलिस्ट संध्या मेनन ने एक के बाद एक कई ट्वीट कि‍ए, जिसमें उन्होंने निहारिका की MeToo स्टोरी शेयर की है। इस स्टोरी में निहारिका ने अपने संघर्ष के दिन का जिक्र किया। उन्होंने नवाजुद्दीन सिद्दीकी पर आरोप लगाते हुए कहा, 'वह और नवाज फ‍िल्म 'मिस लवली' के सेट पर मिले थे। एक सुबह जब मैं घर पर थी, नवाज रातभर शूटिंग करके लौट रहे थे। वे मेरे घर के आसपास ही थे। मैंने उन्हें ब्रेकफास्ट के लिए घर बुलाया। जब मैंने गेट खोला तो नवाज ने मुझे जकड़ लिया। मैंने उनसे दूर हटने की कोशिश की, लेकिन उन्होंने मुझे नहीं छोड़ा। काफी कोशिश के बाद मैं छूट पाई। मैं इस रिश्ते के बारे में कुछ तय नहीं पा रही थी। इस पर नवाज ने मुझसे कहा कि उनका सपना है की सपना है की उनकी पत्नी कोई मिस इंडिया या एक्ट्रेस हो। परेश रावल, मनोज बाजपेयी की तरह।'